Lav et referat af nedenstående tekst:

Tekst:
AaB møder på søndag Viborg på udebane. Og blandt de grønblusede Viborgspillere er også den tidliger AaB-allrounder Suni Olsen. Selvom den 27-årige Suni Olsen til sidst var marginalspiller i AaB, har han kun ros tilovers for sin gamle arbejdsgiver. - Det er en stor klub i Danmark, og de har haft en utrolig sæson, hvor de har været med i UEFA Cuppen, og de ligger nummer ét i SAS-ligaen. De har nogle gode mennesker deroppe, og de har en god trænerstab og selvfølgelig en masse dygtige spillere, så det er en stor klub, siger Olsen til Viborg FF's hjemmeside. De rosende ord fra færingen hører dog op, når først bolden ruller på Viborg Stadion. - Selvfølgelig er jeg meget motiveret, når det er min gamle klub, og det kan godt være, at man vil prøve at fighte endnu mere, end man plejer. Men det vigtigste er, at vi vinder kampen, og jeg tror, vi skal fokusere mere på os selv end på dem, siger Olsen. Suni Olsen skiftede i vinterpausen fra AaB til Viborg og altså lige nu fra SAS-ligaens top til dens bund.

Referat:
Den tidligere AaB'er er tændt før opgøret mod sine gamle holdkammerater